CELEX: 62010CA0527
Language: sk
Date: 2012-07-05 00:00:00
Title: Vec C-527/10: Rozsudok Súdneho dvora (prvá komora) z  5. júla 2012 (návrh na začatie prejudiciálneho konania, ktorý podal Legfelsőbb Bíróság — Maďarsko) — ERSTE Bank Hungary Nyrt/Magyar Állam, B.C.L. Trading GmbH, ERSTE Befektetési Zrt [Súdna spolupráca v občianskych veciach — Konkurzné konania — Nariadenie (ES) č. 1346/2000 — Článok 5 ods. 1 — Časová pôsobnosť — Konanie v skutočnosti začaté v štáte, ktorý nebol členom Európskej únie — Konkurzné konanie začaté proti dlžníkovi v inom členskom štáte — Prvý štát, ktorý je teraz členom Európskej únie — Uplatniteľnosť]

22.9.2012   
            
            
               SK
            
            
               Úradný vestník Európskej únie
            
            
               C 287/4
            
         Rozsudok Súdneho dvora (prvá komora) z 5. júla 2012 (návrh na začatie prejudiciálneho konania, ktorý podal Legfelsőbb Bíróság — Maďarsko) — ERSTE Bank Hungary Nyrt/Magyar Állam, B.C.L. Trading GmbH, ERSTE Befektetési Zrt
   (Vec C-527/10) (1)
   
   (Súdna spolupráca v občianskych veciach - Konkurzné konania - Nariadenie (ES) č. 1346/2000 - Článok 5 ods. 1 - Časová pôsobnosť - Konanie v skutočnosti začaté v štáte, ktorý nebol členom Európskej únie - Konkurzné konanie začaté proti dlžníkovi v inom členskom štáte - Prvý štát, ktorý je teraz členom Európskej únie - Uplatniteľnosť)
   2012/C 287/06
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Legfelsőbb Bíróság
   
      Účastníci konania pred vnútroštátnym súdom
   
   
      Žalobkyňa: ERSTE Bank Hungary Nyrt
   
      Žalovaní: Magyar Állam, B.C.L. Trading GmbH, ERSTE Befektetési Zrt
   
      Predmet veci
   
   Návrh na začatie prejudiciálneho konania — Legfelsőbb Bíróság — Výklad článku 5 ods. 1 nariadenia Rady (ES) č. 1346/2000 z 29. mája 2000 o konkurznom konaní (Ú. v. ES L 160, s. 1; Mim. vyd. 19/001, s. 191) — Konanie začaté v členskom štáte, na území ktorého sa nachádza predmet sporného vecného práva, proti žalovanej so sídlom v inom členskom štáte, proti ktorej sa v tomto druhom štáte začalo pred pristúpením prvého štátu k Európskej únii konkurzné konanie — Časová pôsobnosť článku 5 ods. 1 nariadenia (ES) č. 1346/2000
   
      Výrok rozsudku
   
   Článok 5 ods. 1 nariadenia Rady (ES) č. 1346/2000 z 29. mája 2000 o konkurznom konaní sa má vykladať v tom zmysle, že toto ustanovenie sa uplatňuje na také skutkové okolnosti, aké nastali vo veci samej, aj na konkurzné konania začaté pred pristúpením Maďarskej republiky k Európskej únii, v prípade, že sa majetok dlžníka, ktorý bol predmetom daného vecného práva, nachádzal 1. mája 2004 na území uvedeného členského štátu, čo prináleží overiť vnútroštátnemu súdu.
   
      (1)  Ú. v. EÚ C 30, 29.1.2011.